Väike-Tartu maantee

Väike-Tartu maantee oli tänav Tallinna kesklinnas.
pisi|Väike-Tartu maantee (umbes 1900)
pisi|left|Väike-Tartu maantee 1928
pisi|Tallinna linn ja Väike-Tartu maantee, 1914
"Väike Tartu tänava" (saksa keeles Kleine Dörptsche Str., vene Малая Юрьевская ул.) nime on kasutatud alates 19. sajandi algusest. 1873. aastal oli kohanimena kasutusel ka Kivisilla põiktänav (saksa Steinbrücksche Quergasse), mis tulenes Tartu maantee alguses üle Härjapea jõe minevast Kivisillast.Aleksander Kivi. Tallinna tänavad. Tallinn: Valgus, 1972, lk 111.

pisi|left|Väike-Tartu maantee 1930 aastate Tallinna kaardil
19. sajandi viimasel veerandil olid Tallinnas tänavanimetustena kasutuses nii Väike-Tartu maantee kui ka Suur-Tartu maantee.Aleksander Kivi. Tallinna tänavad. Tallinn: Valgus, 1972, lk 121. Väike-Tartu maantee nimetus kehtestati ametlikult 1876. aastal.

Estonia seltsi teatritrupp, mis oli alates 1895. aastast hakanud lavastama laulumänge, rahvatükke, naljamänge, tegutses 1905. aastal “Estonia” ajutises teatrisaalis aadressil Väike-Tartu maantee 25.Kaido Jaanson, Mis juhtus 1905. a. 11.(24.) detsembri õhtul Voltas? Katse rekonstrueerida minevikku, TUNA 2005 nr 4 Aastatel 1930–1944Robert Nerman, Kivisilla eeslinn kujunes tähtsaks kultuuripaigaks, www.postimees.ee, 12. veebruar 2008 tegutses samas Väike-Tartu maantee 25 hoones (Väike-Tartu maantee ja Maakri tänava nurgal) Tallinna Töölisteater.

22. jaanuaril 1936 nimetati Väike-Tartu maantee ja Väike-Pärnu maantee Sakala tänavaks.

Väike-Tartu maantee jäi suurelt osalt 1940. aastate lõpus rajatud Lenini, praeguse nimega Rävala puiestee alla. Kunagise Väike-Tartu maantee ja Suur-Tartu maantee ristmiku asukoha juures paikneb tänapäeval City Plaza kõrghoone.

Viited

Kategooria:Tallinna endised tänavad